《次韵答曾仲成二首 其二》
宋代·饶节

我老不能世，百念久灰冷。偶随出山云，托迹暂人境。

借问交游人，出处各形影。某或李广奇，某或卫青幸。

如公不世才，跬步可台省。何为赋归来，欲近沃洲岭。

夜半哦公诗，月寒心怲怲。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。